**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LAIKINOSios KOMISJOS KELEivių vežimo maršrutiniais taksi paslaugos LAIKINO neteikimo aplinkybėms nagrinėti sudarymo“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama sudaryti laikinąją komisiją susidariusiai situacijai dėl keleivių vežimo maršrutiniais taksi paslaugos laikino neteikimo ištirti. Laikinajai komisijai pavedama išnagrinėti keleivių vežimo maršrutiniais taksi paslaugos laikino neteikimo aplinkybes, nustatyti kokie veiksmai galėjo ir turėjo būti atlikti, siekiant išvengti susidariusios situacijos, bei kokios institucijos laikytinos atsakingomis už keleivių vežimo maršrutiniais taksi paslaugos teikimo tęstinumo neužtikrinimą

1. **Projekto rengimo priežastys ir kuo remiantis parengtas sprendimo projektas.**

Projektas rengiamas atsižvelgiant į galimai neigiamą poveikį Klaipėdos miesto bendruomenei dėl keleivių vežimo maršrutiniais taksi paslaugos laikino neteikimo ir dėl to kilusį poreikį visapusiškai ir objektyviai išnagrinėti šią situaciją bei gauti išvadas.

Laikinųjų (atskiriems klausimams nagrinėti) komisijų sudarymo savivaldybės tarybos sprendimu galimybė numatyta Lietuvos Respublikos vietos savivaldos įstatymo 15 straipsnio 5 ir 6 dalyje, taip pat Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 17.3 ir 29.3 papunkčiuose.

Laikinoji komisija suformuojama atsižvelgiant į Savivaldybės mero, tarybos narių frakcijų ir nepriklausančių frakcijoms savivaldybės tarybos narių deleguotus atstovus.

**3. Kokių rezultatų laukiama.**

 Priėmus šį sprendimą, bus išnagrinėti atsakingų institucijų veiksmai, susiję su keleivių vežimo maršrutiniais taksi paslaugos laikinu neteikimu, taip pat bus suformuluotos bei savivaldybės tarybai ir merui pateiktos tyrimo išvados.

 **4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA:**

1.Teisės aktų ištraukos, 1 lapas;

2. Rengimo medžiaga, 9 lapai.

Savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

5.Įstatymų nustatytais atvejais arba savivaldybės tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos.

6. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai,gyvenamųjų vietovių bendruomenių atstovai – seniūnaičiai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai),bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių.

|  |
| --- |
| PATVIRTINTA |
| Klaipėdos miesto savivaldybės |
| tarybos 2017 m. rugsėjo 13 d. |
| sprendimu Nr. T1-242 |

**Klaipėdos miesto SAVIVALDYBĖS TARYBOS veiklos**

**Reglamentas**

17.3. Taryba savo įgaliojimų laikui sudaro Administracinę komisiją, Etikos komisiją ir Antikorupcijos komisiją. Taryba gali sudaryti ir kitas nuolatines arba laikinas komisijas. Komitetų ir komisijų darbui vadovauja jų pirmininkai.

29.3. Įstatymų nustatytais atvejais arba Tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos ir visuomeninės tarybos.